Image of mother infected with COVID-19 holding her baby, covered in protective clothing.
The fact behind every news!, සීඝ්\u200dරයෙන් ලොව පුරා පැතිර යන කොරෝනා වෛරස් ආසාදනය ලොව පුරා ජීවිත ලක්ෂයකට අධික ප්\u200dරමාණයක් පිළිගෙන තිබියදි, සමාජ මාධ්\u200dය ජාලා තුල ලොව පුරා සිදුවන මරණ පිළිබඳව අනුවේදනීය ප්\u200dරවෘත්ති ඉදිරිපත් වීමට පටන්ගෙන ඇත. මෙලෙස ඉදිරිපත් වන සටහන් පිළිබඳව අප සිදු කළ කරුණු විමර්ශනයේදී,\xa0 එම සටහන් රාශියක් නොමඟ යවන සුළු හෝ අසත්\u200dය සටහන් බවට තහවුරු වී තිබුණි, “මියයන මවගේ අවසන් උණුසුම විඳින දරුවා” යන තේමාව යටතේ සේයාරුවක් සහිත සටහනක් Sri Voice නැමැති ෆේස්බුක් පිටුවක ඉදිරිපත් වී තිබෙනු නිරීක්ෂණය විය. “කොරෝනා ආසාදිතව ජීවිතයේ අවසන්\xa0 මොහොත ගත කරන මේ ඉතාලි මවගේ පපුව මත හොවා තිබෙන්නේ ඇයගේ දරුවාය. වෛද්\u200dයවරු ආරක්ෂාකාරීව තම මවගේ අවසන් උණුසුම මේ බිළිඳාට විඳීමට දුන් සංවේදී අවස්ථාව ඡායාරූපයෙන් දැක්වේ” කථාංගය ඡායාරූපයට යටින් රෝපණය කර තිබුණි. ඉතා කෙටි කාලයකදී ෆේස්බුක් පරිශීලනය කරන්නන් 3000 කට අධික සංඛ්\u200dයාවක් අතර හුවමාරු වී තිබුණු මෙම සටහනට හිමිවු ප්\u200dරතිචාර රැසක්, මෙය අසත්\u200dයය සටහනක් බවටද යෝජනා කර තිබීම නිසා, මෙම සටහන පිළිබඳව සත්\u200dය කරුණු විමර්ශනයක් කිරීමට අපගේ අවධානය යොමු විය., එසේම ෆේස්බුක් පිටු සහ සමුහ මෙන්ම පර්ශීලකයින් රැසක් මෙවැනි සටහන් පෙළක් හුවමාරු කරගෙන තිබෙන අයුරුද මෙසේ දැකගැනීමට හැකිවිය., Fact Check (සත්\u200dය තොරතුරු විමර්ශනය කිරීම), මෙම සටහනට අන්තර්ගත කර තිබූ ඡායාරූපය google reverse image සෙවීමට යොමු කළෙමු. මෙම සේයාරුව සහිතව, ට්විටර් සහ ෆේස්බුක් සමාජ මාධ්\u200dය ජාලා\xa0 සටහන් ඇතුළු සටහන් රැසක් අන්තර්ජාලයේ ඇති බව නිරීක්ෂණ විය., එම සෙවීමේදී මෙම ඡායාරූපය The Magnum Photos ඡායාරූප සමූහයට හිමි ඡායාරූපයක් බව අනාවරණය වීම නිසා, එම ඡායාරූප සමූහය පරීක්ෂා කළෙමු. 1985 වසරේ Burt Glinn විසින් රූගත කළ සේයාරුවක් බව එහි සඳහන්ව තිබුණි. ඇමරිකා එක්සත් ජනපදයේ Fred Hutchinson පිළිකා මධ්\u200dයස්ථානයේ ප්\u200dරතිකාර ලබන ළදරුවකුගේ සේයාරුවක් බව එහි සඳහනක් විය., “Infant inside Laminar Air Flow Room protection from infection. The child has been irradiated prior to marrow transplant” යනුවෙන් නම්කර තිබුණු එකම ඡායාරූපයේ අර්ථය “ලැමිනර් වායු ප්\u200dරවාහ කාමරය තුළ ළදරුවන් ආසාදන වලින් ආරක්ෂා වන අයුරු. ඇටමිදුළු බද්ධ කිරීමට පෙර දරුවා ප්\u200dරකිරණය කර ඇත” යන්නයි., මුළු ශරීරයටම විකිරණ චිකිත්සාව සම්පූර්ණ ශරීර ප්\u200dරකිරණය හෝ TBI (Total Body Irradiation) ලෙස හැඳින්වේ. රසායනික චිකිත්සාව සමඟ TBI මඟින් අස්ථි ඇටමිදුළුවල ඇති ලියුකේමියාව, ලිම්ෆෝමා හෝ මයිලෝමා සෛල විනාශ කිරීමට උපකාරී වේ. ප්\u200dරාථමික සෛල භාවිතයෙන් බද්ධ කිරීමේදී, TBI ප්රප්\u200dරතිශක්තීකරණ පද්ධතිය ද මර්දනය කරයි. මෙය පරිත්\u200dයාගශීලී ප්\u200dරථමික සෛල ප්\u200dරතික්ෂේප කිරීම වැළැක්වීමට උපකාරී වේ., Link, විකිරණ ප්\u200dරතිකාර ලබා දෙන්නේ කෙසේද යන්න පිලිබඳව පළවූ වීඩියෝවක් මෙසේය., අපගේ සහෝදර ආයතනයක් වන Factcrescendo Tamil මඟින් කරන ලද\xa0 කරුණු විමර්ශනකදීද තහවුරු කර තිබුණේ 1985 වසරේ Burt Glinn\xa0 විසින් ගන්නා ලද සේයාරුවක් බවය., ඇට මිදුළු බද්ධ කිරීමට පෙර ප්\u200dරකිරණයකට ලක් වූ ළදරුවෙකු 1985 වසරේ Burt Glinn ගේ\xa0 \xa0ඡායාරූපයෙන් දැක්වේ. ප්\u200dරකිරණ ක්\u200dරියාවලියෙන් පසු දරුවාගේ ප්\u200dරතිශක්තිකරණ පද්ධතිය බිඳ වැටෙන අතර ආසාදනයක් පහසුවෙන් වැළඳීමේ ඉඩකඩ ඇති බැවින් දරුවාගේ මව ලෙස විශ්වාස කෙරෙන කාන්තාව බොහෝ විට මව ආරක්ෂිත ආම්පන්න පැළඳ සිටින්නට ඇත., Conclusion (අවසාන නිගමනය), අපගේ විමර්ශනයෙන් පැහැදිලි වන්නේ Sri voice ෆේස්බුක් පිටුවේ ඇති සටහනේ දක්වන පරිදි ඡායාරූපයේ ඇත්තේ කොරෝනා ආසාදිතව ජීවිතයේ අවසන්\xa0 මොහොත ගත කරන ඉතාලි මවගේ පපුව මත හොවා තිබෙන්නේ ඇයගේ දරුවා නොව 1985 වසරේ Burt Glinn\xa0 නැමැත්තෙකු විසින් රූගත කරන ලද ඇමරිකා එක්සත් ජනපදයේ Fred Hutchinson පිළිකා මධ්\u200dයස්ථානයේ ප්\u200dරතිකාර ලබන ළදරුවකුගේ සේයාරුවක් බවය. මෙහිදී ඇත්ත වශයෙන්ම පිළිකා අසදනයකින් පෙළෙන්නේ මව නොව දරුවාය., එබැවින් “කොරෝනා ආසාදිතව ජීවිතයේ අවසන්\xa0 මොහොත ගත කරන මේ ඉතාලි මවගේ පපුව මත හොවා තිබෙන්නේ ඇයගේ දරුවාය” යන තේමාව යටතේ සේයාරුවක් සහිතව\xa0 ඉදිරිපත් කර ඇති සටහන් සියල්ලම සම්පූර්ණයෙන්ම අසත්\u200dයය, සාවද්\u200dය සටහන් බවට නිගමනය කරමු., Title:කොරෝනා ආසාදිත ඉතාලි මවක් ලෙස පෙන්වීමට, වසර 35ක් පැරණි ඡායාරුපක් යොදාගත් අවස්ථාවක්!, Result: False, Ok thanks , pl delete the post\nWhy didn’t you track it initially
කොරෝනා ආසාදිත ඉතාලි මවක් ලෙස පෙන්වීමට, වසර 35ක් පැරණි ඡායාරුපක් යොදාගත් අවස්ථාවක්! - Factcrescendo Sri Lanka